Drágult! Mélyen a zsebünkbe nyúlhatunk tankoláskor
Bruttó 4 forinttal emelte a 95-ös benzin és 7 forinttal a gázolaj literenkénti nagykereskedelmi árát a Mol pénteken.
A lépés nyomán a benzin átlagára 421-422 forintra, a gázolajé 430-431 forintra emelkedett.

Legutóbb egy hete, augusztus 14-én volt árváltozás, akkor a Mol a 95-ös benzin árát 5 forinttal, a dízelét 2 forinttal csökkentette.

A társaság február elejétől heti két alkalommal dönt az üzemanyagár-változásokról, így már nemcsak a hét első munkanapján, hanem a hét közepén is határoz az aktuális valutaárfolyam és a tőzsdei jegyzések alapján az árról.

A benzin ára tavaly április elején érte el csúcsát, akkor egy liter átlagosan 451 forintba került. A gázolaj literje 2012. január közepén volt a legdrágább, átlagosan 449 forint.

Az autósok 15-25 forintos különbséget is tapasztalhatnak a kutak árai között.
Belföld